V/H/S/2

***V/H/S/2*** הוא סרט אימה ו-Found Footage אונתולוגי אמריקאי משנת 2013 שהופק על ידי  ו. הסרט הוא הסרט השני בסדרת . הסרט מורכב מארבעה סרטי אימה קצרים שמחוברים יחדיו בעזרת סיפור מסגרת. בדומה לסרט הקודם, גם בסרט זה לקחו חלק מספר רב של במאים: , , טימו צ'אהיאנטו,  ו. בנוסף, הבמאים  ו חוזרים לפרויקט זה לאחר שלקחו חלק ביצירת הסרט הקודם.

## עלילה
הסרט מורכב מארבעה סרטי אימה שלא קשורים האחד לשני ומחוברים יחדיו דרך סיפור מסגרת, שבעצמו מתפקד כסרט אימה קצר. כל סרט קצר מצולם בטכניקת Found Footage, כאשר כל קלטת שמופיעה בסרט מקורה באוסף הקלטות מהסרט הקודם.

### קלטת 49 / סיפור המסגרת
* בוים על ידי .

אמו של קייל, סטודנט במכללה מבקשת את עזרתם של זוג חוקרים פרטיים במטרה שימצאו את בנה, שנעדר. לאחר שפרצו לחדר המעונות של קייל, הזוג, לארי ואשתו איישה מוצאים ערימה של קלטות וידאו ומחשב נייד שמציג את קלטת 56 (סיפור המסגרת בסרט הקודם). לאחר שהם עוצרים את הסרטון שמתנגן במחשב, איישה מגלה שהמצלמה ממשיכה לצלם. השניים חוזרים אחורה לתחילת הסרטון ובו קייל נראה ומפציר בצופים לצפות בקלטות הווידאו. לארי מבקש מאיישה לצפות בזמן שהוא עושה חיפוש בבית. איישה מפעילה את הקלטת הראשונה ודמות מסתורית נראית מאחוריה ברקע.

### שלב ראשון - ניסויים רפואיים
* בוים על ידי .
* נכתב על ידי .

בקליניקה רפואית, הרמן מידלטון עובר השתלה של עין ביונית לאחר שאיבד את שלו בתאונת דרכים. הרופא בקליניקה מסביר להרמן שיכול להיות שהוא יחווה מעין "קצרים" מכיוון שהשתל עדיין בשלב הנסיוני. כאשר הרמן עוזב את הקליניקה, הרמן מבחין באישה שבוהה בו בצורה מוזרה. הרמן חוזר לביתו ומשחק במשחקי וידאו, לאחר מכן קם כדי להכין לעצמו כוס תה. הרמן חוזר מהמטבח ומגלה שהג'וייסטיק של המשחק נמצא במקום שהוא לא הניח אותו בו ושקומקום התה שלו נפל במפתיע לרצפה. בהמשך, הרמן נכנס לחדרו ורואה אשליה הנראית כאדם מכוסה מתחת לשמיכה. הרמן מרים את השמיכה, אך לא מוצא תחתיה דבר. כאשר הרמן מסתכל למעלה, הוא נתקל באדם מדמם ובורח לחדר השירותים. הרמן מתקשר לרופא ומספר לו על מה שעבר, ולאחר מכן יוצא מהשירותים, אך מבחין באותו האדם מקודם ולידו ילדה שנראית כמו גופה. הרמן מסתגר בשירותים ונאלץ להגן על הדלת מפני הדמויות שדופקות עליה ללא הרף. בסופו של דבר, הרמן נרדם בשירותים.

למחרת, האישה שהרמן פגש בבית החולים, ששמה הוא קלריסה, מגיעה לביתו. קלריסה מספרת להרמן שהיא חווה תופעות דומות. קלריסה מספרת להרמן שהיא נולדה חירשת, אך עברה השתלת שבלול והשתל נתן לה את היכולת לשמוע תדרים חדשים, בין היתר תדרים של רוחות רפאים. הרמן מציע להוציא מעצמו את השתל, אך קלריסה אומרת שזה אמנם ימנע ממנו לראות את הרוחות, אך הוא לא יוכל להיפטר מהן באמת. קלריסה טוענת שהרוחות יתחזקו ככל שהרמן ינסה לתקשר איתן ולפתע הרמן רואה אדם שמן ומדמם בתחתונים עומד מאחורי קלריסה. הרמן מזהיר את קלריסה מנוכחותו של האדם, אך קלריסה אומרת שהיא מודעת לעניין ומסבירה שזהו רוחו של דודה ושלפי מילותיה "הוא לא היה אדם נחמד". קלריסה שוכבת עם הרמן במטרה להסיח את דעתו מרוחות הרפאים בבית.

זמן מה לאחר מכן, הרמן מתעורר ורואה את קלריסה ישנה על הספה. הוא מוצא את אותה הילדה מקודם במיטתו ובורח, לאחר מכן חוזה בקלריסה נגררת על ידי כוח בלתי נראה לתוך הבריכה. למרות נסיונותיו של הרמן להצילה, קלריסה טובעת למוות. הרמן רץ בחזרה ומנסה להגיע לכניסה לבית במטרה לברוח מהרוחות. הרמן נועל את עצמו שוב בשירותים ומשתמש באזמל במטרה להוציא את השתל. במהלך הניסיון, רוחותיהם של קלריסה ודודה מופיעות בשירותים והרמן מנסה לברוח, אך הוא רץ ישירות לרוחותיהם של הגבר והילדה מקודם ואלו חונקות אותו. רוחו של הגבר לוקחת את השתל ודוחפת אותו בכוח לגרונו של הרמן, הורגת אותו.

### קלטת 49 / סיפור המסגרת
בחזרה לסיפור המסגרת, איישה קוראת ללארי ומבקשת שיגיע לחדר. השניים מתחילים להרהר על אופי הקלטות ולארי מבקש מאיישה להמשיך לצפות. איישה ממשיכה את הסרטון שקייל צילם ובו קייל מסביר שעל הצופה לצפות בסדר מסוים במטרה שאלו "ישפיעו עליך". איישה ממשיכה לקלטת הבאה.

### רכיבה בפארק
* בוים על ידי  ו.
* נכתב על ידי ג'יימי נאש.

לאחר שענה לשיחה מבת זוגו איימי, רוכב אופניים בשם מייק מפעיל את המצלמה על קסדתו ויוצא לרכיבה ביערות שבפארק הלאומי. מייק נתקל באישה מדממת ומבוהלת, שמתחננת למייק שיסייע לחבר שלה, לאחר מכן מתחילה להקיא דם. מייק מבחין בקבוצת זומבים שועטת לכיוונו ולפתע האישה קמה לחיים ונושכת את מייק בצווארו. לאחר שמייק הורג את האישה, הוא מנסה לצאת מהיער, אך הוא מקיא דם ומתעלף.

זוג רוכבי אופניים נוספים, גבר ואישה מבחינים במייק ומנסים לקרוא לעזרה. מייק חוזר לחיים, תוקף את הגבר ונושך את האישה, אך היא מצליחה לברוח אל תוך היער. מייק מתחיל לסעוד מגופתו של הגבר והאישה חוזרת, לאחר שהפכה לזומבית גם כן. מייק והאישה סועדים מגופתו של הגבר ולפתע הגבר קם לחיים כזומבי בעצמו. השלושה שומעים רעש מגיע מרחוק ורצים לכיוונו, הם מגלים שמקור הרעש הוא מסיבת יום הולדת שנערכת לילדה קטנה ביער. שלישיית הזומבים פולשים למסיבה ומצליחים להרוג ולאכול מספר אורחים, חלקם חוזרים לחיים וממשיכים בטבח. בזמן שמייק מנסה לתקוף גבר ואת שלוש בנותיו, שמסתתרות ברכב, הוא מבחין בהשתקפותו הזומבית בחלון והתנהגותו האלימה נרגעת. לפתע, מייק נדרס על ידי משאית חולפת והטלפון שבכיסו מצלצל לאיימי, מייק חוזר להכרה חלקית לאחר ששמע את קולה. מייק, שמצליח לשחזר חלק מאנושיותו, מתאבד ביריה.

### קלטת 49 / סיפור המסגרת
בחזרה לסיפור המסגרת, לארי חוזר לחדר ומוצא את איישה בוהה בטלוויזיה ואפה מדמם. לאחר שאיישה התעוררה מהטרנס שבו היא הייתה שבויה, היא אומרת ללארי שהיא סובלת ממיגרנה. לארי עוזב את המקום במטרה לקנות לאיישה תרופות ואיישה מכניסה קלטת נוספת למכשיר הווידאו. בזמן שהיא צופה, הדמות מקודם מופיעה שוב וצופה בה.

### מקום מבטחים
* בוים ונכתב על ידי טימו צ'אהיאנטו ו.

צוות קולנוענים, הכולל את המראיין מאליק, המפיקה לאנה (שהיא גם ארוסתו של מאליק), חברו הטוב של מאליק, אדם והצלם ג'וני, חודרים לתוך שורותיה של כת אינדונזית בשם "שערי גן עדן" שעליהם מצלמות נסתרות וגלויות. הצוות מוזמן למתחם בו מתגוררת הכת על ידי אישה הקרויה בשם "גברת". בתוך המתחם, הקבוצה חוזה בסמלים מוזרים שמצוירים על קירותיו, ילדים שלומדים בכיתות ואישה הלבושה בביגוד לבן. הצוות מצליח לפגוש ולראיין את מנהיג הכת, אדם שנקרא בשם "אבא". במהלך הריאיון, ליסה מתחילה לחלות ועוזבת את החדר. בזמן שהוא מחפש אחר סוללה נוספת למצלמה, מאליק שומע שיחה בין לאנה ואדם ובו מתגלה שלאנה בהיריון ושאדם הוא אבי הילד. במרתף המתחם, אדם מוצא אישה הקשורה לכיסא ורחמה פתוח לרווחה. האישה מתעוררת ומתחילה לצרוח, בתגובה, אדם בורח מהמרתף.

בזמן שאבא מרואיין, פעמון מצלצל ולפתע אבא מכריז שזהו "זמן ההתאגדות" באינטרקום. חברי הכת מבצעים התאבדות המונית באמצעות רעל וירי. אבא משסף את גרונו של ג'וני הצלם לאחר שהאחרון הפריע לאבא בהכרזתו. לאנה נחטפת על ידי מספר נשים הלובשות מדים כירוגיים ומאליק נורה למוות על ידי אחד מחברי הכת. בזמן שאדם מנסה לחלץ את לאנה, מתרחש במקום פיצוץ ואדם מאבד את הכרתו. אדם מתעורר וחוזה בדמחות מפלצתית זוחלת על תקרת המתחם. אדם מנסה לברוח ונתקל באבא, שמכוסה בדם ובסמלי הכת על גופו. אבא מספר לאדם שהגיע הזמן ולאחר מכן הוא מתפוצץ למולו של אדם. אדם מוצא את לאנה במקדש ואת סמלי הכת חרוטים על עורה. אדם הורג את "גברת", אך לא מצליח לחלץ את לאנה ומבחין בשד (המזכיר במרהאו את בפומט), לו הכת סוגדת יוצא מגופה של לאנה. אדם מנסה לברוח, אך מותקף על ידי חברי הכת ועל ידי הילדים, ביניהם גם ג'וני ומאליק שחזרו לחיים והפכו למעין זומבים. אדם מצליח להגיע לרכבו ונוסע הרחק מהמקום, אך השד מתנגש ברכבו ואדם נפצע. אדם זוחל החוצה מההריסות ומבחין בשד, שקורא לו "אבא". הידיעה שהשד הוא למעשה בנו, דוחפת את אדם לשיגעון והוא מתחיל לצחוק בהיסטריה עד שהמצלמה נכבית.

### קלטת 49 / סיפור המסגרת
בחזרה לסיפור המסגרת, לארי חוזר אל החדר עם התרופות ומגלה שאיישה התאבדה ביריית אקדח. לצד גופתה, מונחת קלטת וידאו עליה רשום באמצעות שפתון המשפט "צפה בי". לארי ההמום מכניס את הקלטת למכשיר הווידאו וצופה בה.

### חטיפת חייזרים במסיבת פיג'מות
הסרט  נוצר בהשראת הסרט הקצר.
* בוים על ידי .
* נכתב על ידי  וג'ון דייוויס.

האחים גרי ורנדי מחברים מצלמת וידאו לכלבם, טאנק במטרה שיתעד את ביתם על שפת האגם. הוריהם של השניים עוזבים לטיול רומנטי ומשאירים להם רשימת מטלות. גרי ורנדי מזמינים את חבריהם שון ודני לביתם במטרה להציק לאחותם הגדולה ג'ן, בן זוגה זאק וחבריהם. בזמן שהקבוצה שוחה באגם, הילדים מתקיפים אותם עם אקדחי מים המלאים בשתן ולפתע מבחינים בחייזר אפור המסתתר מתחת למים ומנסה להגיע אליהם.

במהלך הלילה, הילדים מציקים לג'ן וזאק בזמן שהם שוכבים בעזרת השמעת מוזיקה חזקה ואורות בבית. רעש מוזר נשמע ברקע, אך הקבוצה לא שמה לב אליו. כנקמה, ג'ן וזאק מחברים לטאנק מצלמה נוספת במטרה לתעד אותם מאוננים בעודם צופים בסרטי פורנו. הרעש המוזר נשמע שוב ולפתע החשמל בבית נופל. החבורה מבחינה בדמות מסתורית עומדת מחוץ לדלת וזאק הולך לקחת את האקדח של אביהם של ג'ן, גרי ורנדי. לפתע, זאק נתפס על ידי החייזר מקודם, שהגיע ביחד עם חייזרים נוספים מסוגו. החייזרים חוטפים את שאר בני הבית, כולאים אותם בשקי השינה שלהם ומנסים להטביע אותם באגם.

היחידים שמצליחים לברוח אלו רנדי, גרי, ג'ן והכלב טאנק שעושים את דרכם ליער כדי להתחבא. לאחר שטאנק בטעות מסגיר את מיקומם של החבורה לחייזרים בנביחותיו, הילדים רצים לאורות אותם הם חושבים לסירנות של ניידות משטרה, אך מתברר שזאת מלכודת שהוכנה על ידי החייזרים. החייזרים חוטפים את רנדי, וג'ן וגרי מצליחים לברוח לחווה במטרה להסתתר. החייזרים לאחר מכן חוטפים את ג'ן וגרי וטאנק בורחים. ביציאתם, השניים נמשכים לאוויר על ידי קרן הגרירה מספינת החלל של החייזרים. בזמן שגרי מרחף באוויר, הוא לא מצליח לאחוז בטאנק והכלב נופל בחוזקה אל הקרקע. שם, טאנק גוסס באטיות והמצלמה נכבית.

### קלטת 49 / סיפור המסגרת
בחזרה לסיפור המסגרת, לארי מסיים לצפות בקלטת ומפעיל את הסרטון מהמחשב הנייד. בסרטון, קייל מסביר שהוא ואמו יצרו קלטת משלהם. קייל מנסה להתאבד למול המצלמה בעזרת ירייה לפיו, אך שורד והלסת התחתונה שלו נופלת. לאחר מכן, קייל בורח ורגעים לאחר מכן לארי ואיישה נכנסים לחדר. לארי מסיים לצפות בסרטון ולפתע גופתה של איישה קמה לחיים ותוקפת אותו. לארי שובר את מפרקתה של איישה כהכנה עצמית ובורח לחדר אחר, בזמן שאיישה ממשיכה לרדוף אחריו ברחבי הבית. לארי מתחבא בתוך ארון, אך איישה מגלה אותו ובתגובה, לארי יורה בפניה. לארי שומע רעש מוזר מתוך הארון ומוצא את קייל, שהתחבא שם לאורך כל הזמן. קייל תוקף את לארי וחונק אותו למוות. בסוף הסרט, קייל עושה תנועת "זקיפת אגודל" למצלמה, בכך הוא מסמן לאמו שתוכניתם הצליחה.

## שחקנים
### סיפור המסגרת
*  - **לארי**.
* קלסי אבוט - **איישה**.
* אל.סי הולט - **קייל**.
*  - **סטיב**.
*  - **טאבית'ה**.

### שלב ראשון - ניסויים רפואיים
*  - **הרמן**.
* האנה יוז - **קלריסה**.
* ג'ון טי. וודס - **ד"ר פליישנר**.
* קורי לין פיצפטריק - **ילדה קטנה**.
* בריאן אודוביץ' - **אדם מדמם**.
* ג'ון קאריוס - **הדוד**.
* קייסי אדמס - **ג'סטין**.

### רכיבה בפארק
* ג'יי סאנדרס - **רוכב אופניים**.
* בת' קאסט - **ילדה צורחת**.
* דייב קוויני - **שומרוני טוב**.
* וונדי דוניג'יאן - **שומרונית טובה**.
* דוון ברוקשייר - **בת הזוג של הרוכב**.

### מקום מבטחים
*  - **אדם**.
*  - **לנה**.
*  - **מאליק**.
* אנדרו סולימאן - **ג'וני**.
* אפי קושננדר - **אבא**.
* אר. אר פינורטי - **איבו סרי**.

### חטיפת חייזרים במסיבת פיג'מות
* ריילן לוגן - **גרי**.
* סמנת'ה גרייסי - **ג'ן**.
* כוהן קינג - **רנדי**.
* זאק פורד - **שון**.
* ג'ון אינגרהם - **דני**.
* ג'רמי סאנדרס - **זאק**.
* פרנק ולקר - **קולותיהם של טאנק הכלב ושל החייזרים**.

## הפקה והפצה
השחקן  לוהק במקור לגלם את דמותו של הרמן ("שלב ראשון - ניסויים רפואיים"), אך הוא סירב במטרה לקחת חלק בסרט "". הפקת הסרט החלה בסוף שנת 2012. הסרט הוצג לראשונה בפסטיבל הסרטים סאנדנס בשנת 2013, בדומה לקודמו, שהוצג לראשונה שנה קודם לכן.

הסרט הופץ בשירותי וידאו על פי דרישה ב-6 ביוני, ובבתי הקולנוע ב-12 ביולי. השיר המושמע בזמן כתוביות הסיום הוא השיר "6 Different Ways To Die" של להקת .

## ביקורות
האתר Rotten Tomatoes העניק לסרט ציון של 71% טריות על סמך 68 ביקורות.

האתר Metacritic העניק לסרט ציון של 49/100 על סמך 21 ביקורות.

## קישורים חיצוניים
* 

## הערות שוליים

קטגוריה:סרטי 2013
קטגוריה:סרטי אימה מ-2013
קטגוריה:סרטי אנתולוגיה
קטגוריה:סרטי אימה אמריקאיים
קטגוריה:סרטי רוחות רפאים אמריקאיים
קטגוריה:סרטי המשך אמריקאיים
קטגוריה:סרטים על כתות
קטגוריה:סרטי פאונד פוטג'
קטגוריה:סרטים בהפצת Shudder
קטגוריה:סרטים שצולמו במרילנד